ବ୍ରହ୍ମପୁର ୨୩।୨ଃ ନିଆଁରେ ପୋଡି ହୋଇ ୪ ଶିଶୁ ଗୁରୁତର । ଗଞ୍ଜାମ ଜିଲ୍ଲା ପୋଲସରା ଖଇରଛଟା ଗାଁରେ ଘଟିଛି ଏଭଳି ଅଭାବନୀୟ ଘଟଣା । ଗୁରୁତର ଅବସ୍ଥାରେ ସମସ୍ତଙ୍କୁ ମେଡିକାଲରେ ଭର୍ତ୍ତି କରାଯାଇଛି ।
ସୂଚନାଯୋଗ୍ୟଯେ, ଖଇରଛଟା ଗାଁର ୪ ଶିଶୁ ପାଳ ଗଦା ନିକଟରେ ଖେଳୁଥିବା ବେଳେ ଅଗ୍ନିକାଣ୍ଡ ହୋଇଛି । ନିଆଁ ଲାଗି ୪ ଶିଶୁ ଗୁରୁତର ହୋଇଛନ୍ତି । ଗୁରୁତରଙ୍କ ମଧ୍ୟରେ ୩ ଜଣ ପୁଅ ଏବଂ ଜଣେ ଝିଅ ରହିଥିବା ଜଣାପଡିଛି ।
ଶିଶୁଙ୍କ ଶରୀରର ୮୦ ଭାଗ ପୋଡି ଯାଇଛି । ସମସ୍ତଙ୍କ ବୟସ ୭ ରୁ ୯ ବର୍ଷ ମଧ୍ୟରେ ହେବ ବୋଲି ଜଣାପଡିଛି । ପାଳରେ ଘର କରି ଖେଳୁଥିବା ବେଳେ ଲାଗିଯାଇଥିଲା ନିଆଁ । ୪ ଗୁରୁତର ଶିଶୁଙ୍କୁ ବ୍ରହ୍ମପୁର ଏମକେସିଜିରେ ଭର୍ତ୍ତି କରାଯାଇଛି ।
